Nr. L 335/54 De Europæiske Fællesskabers Tidende 23. 12. 94 KOMMISSIONENS FORORDNING (EF) Nr. 3175/94 af 21. december 1994 om gennemførelsesbestemmelser for den særlige ordning for forsyning af de mindre øer i Det Ægæiske Hav med kornprodukter og om fastlæggelse af den foreløbige forsyningsopgørelse KOMMISSIONEN FOR DE EUROPÆISKE FÆLLESSKABER HAR — ; under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse land- brugsprodukter til fordel for de mindre øer i Det Ægeæiske Hav (1), ændret ved Kommissionens forordning (EF) nr. 822/94 (?), særlig artikel 4, og ud fra følgende betragtninger : De fælles gennemførelsesbestemmelser for den særlige ordning for forsyning af de mindre øer i Det Ægæiske Hav med visse landbrugsprodukter blev fastsat ved Kommissionens forordning (EØF) nr. 2958/93 ?); for at tage hensyn til den særlige handelspraksis i korn- sektoren bør der fastsættes bestemmelser, som supplerer eller afviger fra bestemmelserne i forordning (EØF) nr. 2958/93 ; med henblik på anvendelse af artikel 2 i forordning (EØF) nr. 2019/93 bør den foreløbige forsyningsopgørelse for kornprodukter for de mindre øer i Det Ægæiske Hav for 1995 fastlægges ; opgørelsen kan justeres i løbet af høståret efter udviklingen i behovene på de mindre øer ; med henblik på en korrekt forvaltning af forsyningsord- ningen bør der fastlægges en tidsplan for indgivelse af licensansøgninger, og støttelicensernes gyldighedsperiode bør fastsættes ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Korn — UDSTEDT FØLGENDE FORORDNING : Artikel 1 I henhold til artikel 2 i forordning (EØF) nr. 2019/93 fast- sættes mængderne i den foreløbige forsyningsopgørelse for kornprodukter af EF-oprindelse for de mindre øer i Det Ægæiske Hav som anført i bilaget. Artikel 2 Støttelicenser er gyldige til den sidste dag i anden måned efter udstedelsen. Artikel 3 Denne forordning træder i kraft på dagen for offentliggø- relsen i De europæiske Fællesskabers Tidende. Den anvendes fra den 1. januar 1995. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 21. december 1994. (') EFT nr. L 184 af 27. 7. 1993, s. 1. ( EFT nr. L 95 af 14. 4. 1994, s. 1. () EFT nr. L 267 af 28. 10. 1993, s. 4. På Kommissionens vegne René STEICHEN Medlem af Kommissionen